recursal/SuperWikiNEXT-32B huggingface dataset:
**குவர்சக்கு** (Qarchak) (பாரசீக மொழி: قرچک‎; பிற பெயர்: Qar chak ) என்ற இந்த நகரம், குவர்சக்கு மண்டலத்தின் நலைநகரம் ஆகும். 2006 ஆம் ஆண்டு மக்கள் தொகை கணக்கெடுப்பின்படி, இதன் மக்கள் தொகை 173,832 ஆக இருந்தது. இந்த நபர்கள் 42,508 குடும்பங்களில் வாழ்ந்தனர். இந்த நகரமானது, நடு தெகுரான் நகரில் இருந்து 35 கிலோமீட்டர் தொலைவில் உள்ளது.

மக்கள் தொகை
-----------

2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 41 வது இடத்தினைப் பெறுகிறது. 2006 ஆம் ஆண்டு மக்கள் தொகை கணக்கெடுப்பின்படி, இந்த நகரத்தில் 42,508 குடும்பங்கள் இருந்தன. அந்த குடும்ப உறுப்பினர்களின் எண்ணிக்கை 173,832 ஆக, மக்கள் தொகைக் கணக்கெடுப்பின் படி இருந்தது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பாரவேறு எந்த வகையான சமூக சீரமைப்புடன் தொடர்புடையவர்களை விடவும், அதிக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர். 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 231,075 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 191,588 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +20.61% அதிகரித்துள்ளது.

குறிப்புகள்
-----------

1. ↑  "Statistical Center of Iran > Home". *www.amar.org.ir*. 6 November 2018 அன்று பார்க்கப்பட்டது.
2. ↑
3. ↑  Asia-Pacific Population Journal, United Nations. "A New Direction in Population Policy and Family Planning in the Islamic Republic of Iran". 14 February 2009 அன்று மூலம் பரணிடப்பட்டது. 14 April 2006 அன்று பார்க்கப்பட்டது.
4. ↑  "Iran – population". Countrystudies.us. 18 June 2011 அன்று பார்க்கப்பட்டது.
5. ↑
**ஐயங்கார்குளம் சஞ்சீவிராய சுவாமி (அனுமன்) திருக்கோயில்** காஞ்சிபுரத்திலிருந்து 8 கி.மீ தொலைவில் அமைந்துள்ள பழைமையான வைணவத் திருக்கோயில்.

ராம ராவண யுத்தத்தில் லட்சுமணன் மயக்கமடைந்த போது, லட்சுமணனுக்காக சஞ்சீவி மலையை எடுத்துச் சென்ற ஆஞ்சநேயர் சிறிது இளைப்பாறிய தலம் எனப்படுகின்றது. 

மூலவராக சஞ்சீவிராயர் எனும் அனுமரும் இவருக்கு எதிரே ராமன், சீதை, லட்சுமணர் ஆகியோரும் அமைந்துள்ளனர்.

ஐயங்குளம் எனும் திருக்குளம்
---------------------------

130 ஏக்கர் பரப்பளவில் பெரிய ஏரி போன்று திருக்குளம் அமைந்துள்ளது. 

### குளம் தோன்றிய வரலாறு

விஜயநகர பேரரசின் நாயக்க மன்னரின் அமைச்சராக இருந்த எச்சூர் தாதாச்சாரியார் பொன் பொருளோடு இவ்வூர் வழியே பயணம் செய்தபோது வழிப்பறிக்கொள்ளையரால் சூழப்பட்டார். ஆபத்தில் காக்க வேண்டி, ராமரை வேண்டி நின்றார் எச்சூர் தாதாச்சாரியார். அப்போது கூட்டமாக வந்த குரங்குகள் கொள்ளையர்களைத் தாக்கித் துரத்தின. 

அதன்பின் இத்திருத்தலத்து ஆஞ்சநேயர் மீது பக்தி கொண்ட அவர் ஏதேனும் திருப்பணி செய்ய விரும்பி இந்த பிரம்மாண்டமான குளத்தை அமைத்தார். இக்குளம் தாத சமுத்திரம் என்றும் ஐயங்கார் குளம் என்றும் புகழ் பெற்றது. 

இவரே ’ஸ்ரீ அனுமத் விம்சதி’ என்ற தோத்திரப் பாடலையும் இயற்றினார். இத்தலத்து அனுமரை வழிபடுவது ராமபிரானின் பாதங்களில் சரணடைவதற்கு ஒப்பானது என அப்பாடல்களில் குறிப்பிடுகின்றார்.

நடவாவிக் கிணறு
--------------

திருக்குளத்தின் வடக்கே விஜயநகர பேரரசின் நாயக்க மன்னர்களால் கட்டப்பட்ட நடவாவிக் கிணறு அமைந்துள்ளது. கிணற்றுக்குள் செல்ல படிகள் உள்ளன. கீழே சிற்ப வேலைப்பாடுகள் கொண்ட கருங்கல்லில் அமைந்த பதினாறு கால் மண்டபம் அமைக்கப்பட்டுள்ளது. அபூர்வமான அமைப்பு இது. 

சித்ரா பௌர்ணமி அன்று இந்த நடவாவியில் காஞ்சிபுரம் வரதராஜப் பெருமாளும் ராம, லட்சுமண, சீதாதேவியும் இக்கிணற்றில் எழுந்தருளுவர்.

2013 ஆம் ஆண்டு நடவாவி கிணற்றில் மறைந்திருந்த பாதை கண்டுபிடிக்கப்பட்டது.

அமைவிடம்
--------

காஞ்சிபுரம், கலவை சாலையில் காஞ்சிபுரத்திலிருந்து ஏழு கி.மீ தொலைவில் உள்ளது. காஞ்சிபுரத்திலிருந்து பேருந்து, ஆட்டோ வசதிகள் உண்டு, சித்ரா பௌர்ணமி போன்ற விழா சமயம் இரவும் பங்கு (ஷேர்) ஆட்டோ வசதியுள்ளது.

மேற்கோள்கள்
-----------

1. 1 2 3 4 5 6 7  குமுதம் ஜோதிடம்; 3.5.2013 ; பக்கம் 4-6;
2. ↑  டி.கார்த்திக் (3 மே 2015). "காஞ்சிக்குப் பெருமைசேர்க்கும் சஞ்சீவராயர்". *கட்டுரை*. தி இந்து தமிழ். 3 மே 2018 அன்று பார்க்கப்பட்டது.
3. ↑
**கிட்டிணன் சிவனேசன்** (சனவரி 21, 1957 - மார்ச் 6, 2008) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் 2008 மார்ச் 6 இல் இலங்கை படைத்துறையின் ஆழ ஊடுருவித்தாக்கும் படையணியினால் மேற்கொள்ளப்பட்ட கண்ணிவெடித் தாக்குதல் ஒன்றில் கொல்லப்பட்டார்.

ஆரம்ப வாழ்க்கை
--------------

1957 ஆம் ஆண்டில் பிறந்த சிவனேசன் யாழ்ப்பாண மாவட்டம், கரவெட்டியைச் சேர்ந்தவர். நெல்லியடி மத்திய மகா வித்தியாலயத்தில் கல்வி கற்றர். யாழ் குடாநாட்டில் பனை, மற்றும் தென்னை அபிவிருத்திச் சபைகள் பலவற்றைத் தோற்றுவித்தார். ஏ9 நெடுஞ்சாலை மூடப்பட்ட போது மல்லாவிகு இடம்பெயர்ந்தார். 1996 முதல் 2004 ஆம் ஆண்டு வரை வட பிராந்திய தென்னை அபிவிருத்துக் கூட்டுறவுச் சபையின் பொது முகாமையாளராகப் பணியாற்றினார்.

அரசியலில்
---------

2004 நாடாளுமன்றத் தேர்தலில் சிவனேசன் தமிழ்த் தேசியக் கூட்டமைப்பு வேட்பாளராக யாழ்ப்பாண மாவட்டத்தில் போட்டியிட்டு 43,730 விருப்பு வாக்குகள் பெற்று நாடாளுமன்றம் சென்றார்.

படுகொலை
-------

2008 மார்ச் 6 அன்று, சிவனேசன் கொழும்பில் நாடாளுமன்றத்தில் இருந்து ஏ9 நெடுஞ்சாலை வழியாக மல்லாவி நோக்கிப் பயணம் செய்தார். வவுனியா மாவட்டம் ஓமந்தையில் உள்ள விடுதலைப் புலிகளின் சோதனைச் சாவடியைக் கடந்து சென்று 30 நிமிடங்களின் பின்னர், பிற்பகல் 1:20 மணியளவில், சிவனேசன் சென்ற வாகனம் ஓஒமந்தை சாவடியில் இருந்து 35 கிமீ தொலைவில் மாங்குளம் அருகே சென்று கொண்டிருந்தது. அப்போது கிளைமோர் கண்ணிவெடிகள் ஒரே நேரத்தில் வெடித்தன. சிவனேசனின் வாகன ஓட்டுனர் பெரியண்ணன் மகேசுவரராசா அதே இடத்தில் உயிரிழந்தார். சிவனேசன் மாங்குளம் மருத்துவமனைக்குக் கொண்டு செல்லப்பட்டு அங்கு உயிரிழந்தார்.

இத்தாக்குதலை இலங்கைப் படைத்துறை மேற்கொண்டதாக மீது தமிழ்த் தேசியக் கூட்டமைப்பு குற்றஞ்சாட்டியது. படையினரின் ஆழ ஊடுருவித்தாக்கும் படையணியினரே காரணம் என அவர்கள் கூறினர். சிவனேசன் இலங்கை இராணுவத்தினரால் தான் அச்சுறுத்தப்படுவதாக முன்னர் தெரிவித்திருந்தார். இவரது வாகனம் 2007 ஆம் ஆண்டிலும் கிளைமோர் தாக்குதலுக்கு உள்ளானது. இக்குற்றச்சாட்டுகளை இராணுவம் மறுத்தது.

2008 மார்ச் 7 இல் விடுதலைப் புலிகள் சிவனேசனுக்கு மாமனிதர் விருது வழங்கிக் கௌரவித்தது.

மேற்கோள்கள்
-----------

1. ↑  "Tamil MP is killed in Sri Lanka". *பிபிசி*. மார்ச் 6, 2008. .
2. ↑  "General Election 2004 Preferences" (PDF). இலங்கைத் தேர்தல் திணைக்களம். 2010-03-04 அன்று மூலம் (PDF) பரணிடப்பட்டது. 2015-09-19 அன்று பார்க்கப்பட்டது.
3. ↑  "Jaffna TNA MP Sivanesan killed in DPU Claymore attack". *தமிழ்நெட்*. 6 மார்ச் 2008. .
4. ↑  "Tamil MP killed, Sri Lanka under fire over rights 'nightmare'". *ஏஎஃப்பி*. 5 மார்ச் 2008. Archived from the original on 2008-03-07. .
5. ↑  "Pro-rebel lawmaker among two killed in Lanka blast". 2012-09-22 அன்று மூலம் பரணிடப்பட்டது. 2015-09-19 அன்று பார்க்கப்பட்டது.
6. ↑  K. Sivanesan
7. ↑  "TNA condemns Sivanesan killing". *தமிழ்நெட்*. 7 March 2008. .
8. ↑  "Pirapaharan confers Maamanithar title to Sivanesan". *தமிழ்நெட்*. 7 மார்ச் 2008. .
**கி. கஸ்தூரிரங்கன்** (சனவரி 10 1933 - மே 4 2011) தமிழ் இதழாளர், எழுத்தாளர். புகழ்பெற்ற கணையாழி இலக்கிய இதழை நிறுவி நடத்திவந்தார். தினமணி நாளிதழின் ஆசிரியராக இருந்தார். குறிப்பிடத்தக்க கதைகளையும் கட்டுரைகளையும் எழுதினார். தமிழ்ப்புதுக்கவிதையின் முன்னோடிகளில் ஒருவர்.

வாழ்க்கை
--------

கி.கஸ்தூரிரங்கன். 10-1.1933ல் செங்கல்பட்டு, களத்தூரில் பிறந்தவர். சென்னைப் பல்கலைக்கழகத்தில் ஆங்கில இலக்கியத்தில் இளங்கலைப் பட்டம் பெற்றார். 1961 இல் தில்லிக்குச் சென்று நியூயார்க் டைம்ஸ் இதழின் நிருபராகப் பணியாற்றினார். 1981 வரை அப்பணியில் இருந்தார்.

1981 முதல் 1991 வரை தினமணி நாளிதழின் ஆசிரியராகப் பணியாற்றினார். 1991 முதல் காந்தி மிஷனின் செயலாளராக பணியாற்றி வந்தார். பொதுச்சேவைக்காக ஸ்வச்சித் என்ற அமைப்பை நிறுவி செங்கல்பட்டு மாவட்ட கிராமங்களில் களப்பணி ஆற்றினார்

இலக்கியப்பணி
------------

கஸ்தூரிரங்கன் புதுக்கவிதையில் ஆர்வம்கொண்டவர். அவரது கவிதைகள் முன்னோடி சிற்றிதழான எழுத்து இதழில் வெளிவந்துள்ளன. தில்லியில் இருக்கும் காலத்தில் அங்கே வாழ்ந்த க. நா. சுப்பிரமணியம், ஆதவன், தி. ஜானகிராமன், இந்திரா பார்த்தசாரதி, சுஜாதா, என்.எஸ்.ஜெகன்னாதன் போன்ற எழுத்தாளர்களின் உதவியுடன் கணையாழி இதழைத் தொடங்கினார். கஸ்தூரிரங்கன் ஐந்து புதினத் தொடர்களை தினமணி கதிர் வார இதழில் எழுதியிருக்கிறார். ஞானவெட்டியான் என்ற பேரில் கவிதைகள் எழுதினார்.

மறைவு
-----

கஸ்தூரிரங்கன் 2011 மே 4 காலை 6 மணி அளவில் சென்னை தனியார் மருத்துவமனையில் காலமானார். இவருடைய மனைவி பெயர் இந்து. இவருக்கு பாலாஜி, மோகன் என இரு மகன்கள், ஒரு மகள் உள்ளனர்.

மேற்கோள்கள்
-----------

1. ↑  தினமணி முன்னாள் ஆசிரியர் கஸ்தூரிரங்கன் காலமானார்
[*தொடர்பிழந்த இணைப்பு*], தினமணி, மே 4, 2011

வெளி இணைப்புகள்
---------------

* சாகித்ய அக்காதமி பக்கம்
சதுரங்கத்தில், சமநிலை என்பது விளையாட்டின் முடிவை அறிய முடியாத ஒரு நிலையாகும். அதாவது வெற்றி தோல்வி அற்ற நிலை. வழமையாக ஒரு சதுரங்கப்போட்டியில் சமநிலை பெற்று இருவரும் அரைவாசிப் புள்ளிகளைப் பெறுவது பெறுமதியானது. ஏனென்றால் ஒரு போட்டியில் வெற்றி பெறுபவருக்கு ஒரு புள்ளி வழங்கப்பட்ட போதும் தோற்பவருக்கு எந்தப்புள்ளிகளும் வழங்கப்படுவதில்லை. 

அதிகமான போட்டிகளிலும் சந்தர்பங்களிலும் சமநிலை என்பது இரு தரப்பினராலும் வெற்றி பெற முடியாத நிலை ஏற்படும்போதே ஏற்படுகிறது. சதுரங்கத்தில் சதுரங்க விதிமுறைகள் ஊடாக சமநிலைகள் வரையறுக்கப்பட்டுள்ளன. சாத்தியமான நகர்வற்ற நிலை (விளையாடுபவருக்கு நகர்த்த வாய்ப்புக் கிடைத்தபோதும் எந்தக் காய்களையும் நகர்த்த முடியாமல் இருத்தலும் இராசாவுக்கு முற்றுகை இல்லாமல் இருத்தல்), தொடர் மூன்று நகர்த்தல்கள் (ஒரே நகர்த்தல்கள் இரு வீரர்களாலும் மூன்று முறை தொடர்ந்து செய்யப்படல்), மற்றும் ஐம்பது நகர்த்தல்கள் விதி (இரு வீரர்களாலும் எந்தக் [காலாள் (சதுரங்கம்)|காலட்களும்]] நகர்த்தப்படாமல் மற்றும் எந்தக் காய்களும் வெட்டுப்படாமலும் ஐம்பது நகர்த்தல்கள் நகர்த்தப்படல்). இரு வீரர்களிடமும் இறுதி முற்றுகைக்கு இட்டுச்செல்லக்கூடிய காய்கள் இல்லாவிடினும் அல்லது அதற்குச் சாத்தியமான நகர்த்தல்கள் இல்லாவிடினும் கூட சமநிலையில் ஆட்டம் முடிவடையும்.

உதாரணங்கள்
----------

கொர்ச்நோய் எதிர். கார்ப்போவ், 1978
124. Bc3-g7 பின்னரான நிலை, சத்தியமான நகர்வுகள் இல்லை 
ஃபிஷர் எதிர். பெற்றோசியன், 1971
30. Qe2, பின் 32. Qe2, மற்றும் பின் 34. Qe2 பின்னரான நிலை, மும்மடிப்பு மீண்டும் மீண்டும் வரல் 
டிம்மன் எதிர். லுட்ஸ், 1995
Position after 121... Rb5+, draw by fifty-move rule 

விட்மர் எதிர். மரோசி, 1932
இறுதிமுற்றுகை இடம்பெற தேவையான காய்கள் இல்லை 
checkmate is impossible
இறுதி முற்றுகைக்கு எந்த நகர்த்தலும் இட்டுச்செல்லாது.(Mednis 1990, ப. 43) 
Petrosian எதிர். Fischer, 1958
67. f7 பின்னர் ஒப்புதலின் பேரில் சமநிலை.

மேற்கோள்கள்
-----------

1. ↑  Karpov எதிர். Korchnoi
2. ↑  Fischer எதிர். Petrosian 1971
3. ↑  Timman எதிர். Lutz
4. ↑  Vidmar எதிர். Maroczy
5. ↑  Petrosian எதிர். Fischer, 1958
**வில்ஃபிரட் ஓவன்** (*Wilfred Owen*, பி. மார்ச் 18, 1893 - இ. நவம்பர் 4, 1918) ஒரு ஆங்கிலக் கவிஞர் மற்றும் ஐக்கிய இராச்சியத்தின் படைவீரர். இவர் முதலாம் உலகப் போரின் முக்கியமான கவிஞர்களுள் ஒருவராக கருதப்படுகிறார். போர் நடந்த காலகட்டத்தில் போரையும் அதன் பின்னணி அரசியலையும் ஆதரித்து பரப்புரைக் கவிதைகளே வெளியாகிக் கொண்டிருந்த காலகட்டத்தில், போர் முனையிலிருந்து கொண்டே போரின் கடுமையினையும் உண்மையையும் பிரதிபலிக்கும் வண்ணம் ஓவன் எழுதிய கவிதைகள் பெரும் தாக்கத்தை ஏற்படுத்தின. ஓவனின் நண்பரும் சக கவிஞருமான சிக்ஃபிரைட் சாசூன் சாதாரண போர் வீரனாக இருந்த ஓவனைக் கவிதை எழுதத் தூண்டினார். பதுங்கு குழி போர் முறையின் கொடூரங்களையும், நச்சுப்புகை தாக்குதல்களின் அவலங்களையும் ஓவனின் கவிதைகள் துல்லியமாக படம்பிடித்துக் காட்டின. 1918ல் போர் முடிவதற்கு ஒரு வாரம் முன்னர் போர்க்களத்தில் ஓவன் கொல்லப்பட்டார். 1919ல் அவரது கவிதைகள் அடங்கிய தொகுப்பு வெளியானது. வெளியாகி சுமார் நூறாண்டுகள் கடந்த பின்னரும், போர்க் கவிதை மரபில் ஓவன் அழியாத இடம் பெற்றிருக்கிறார். அவரது கவிதைகள் உலகெங்கும் பல கல்லூரிகள் மற்றும் பள்ளிகளின் பாடத்திட்டங்களில் இடம் பெற்று வருகின்றன.

வெளி இணைப்புகள்
---------------

* The Wilfred Owen Collection பரணிடப்பட்டது 2010-01-09 at the வந்தவழி இயந்திரம், in The First World War Poetry Digital Archive பரணிடப்பட்டது 2008-12-02 at the வந்தவழி இயந்திரம் by Oxford University
வேதியியலில் **சமபகுதியம்** அல்லது **மாற்றியன்** (*isomer*) என்பது ஒரே மூலக்கூற்று வாய்பாடையும்,, வேறுபட்ட கட்டமைப்பு வாய்பாடையும் கொண்ட சேர்வைகளாகும். சமபகுதியங்கள் தம்மிடையே ஒரே இயல்புகளை கொண்டிருக்க வேண்டும் என்பது கட்டாயமில்லை. சமபகுதியங்களில் பலவகைகள் உண்டு. இவற்றுள் இரண்டு முக்கிய பிரிவுகள் உண்டு. அவையாவன:

* கட்டமைப்புச் சமபகுதியம் (structural isomer)
* திண்மச் சமபகுதியம் (stereo isomer) என்பனவாகும்.

கட்டமைப்புச் சமபகுதியம்
-----------------------

இவ்வகைச் சமபகுதியங்கள் அணுக்களும் அணுக்கூட்டங்களும் (தொழிற்படு கூட்டம்) வெவ்வேறு வழிகளில் ஒன்றிணைவதால் உருவாகின்றன. இவற்றுள் மூன்று வகைகள் உண்டு. அவையாவன:

* சங்கிலிச் சமபகுதியம் (chain isomer)
* நிலைச் சமபகுதியம் (position isomer)
* தொழிற்படுகூட்டச் சமபகுதியம் (functional group isomer) என்பனவாகும்.

### சங்கிலிச் சமபகுதியம்

இவ்வகைச் சமபகுதியத்தில் சேர்வையின் சங்கிலி மாறுபடும். உதாரணமாக, பென்டேன் மூன்று சமபகுதியங்களைக் கொண்டுள்ளது.

|
|  |
பென்டேனின் சங்கிலிச் சமபகுதியங்கள்|  |  |  |
| *n*-பென்ட்டேன் | ஐசோபென்டேன் | நியோபென்டேன் |

### நிலைச் சமபகுதியம்

இவ்வகைச் சமபகுதியத்தில் பிரதான சங்கிலியில் தொழிற்படுகூட்டத்தின் நிலை மாறுபடும். உதாரணமாக, பென்டனோல் மூன்று சமபகுதியங்களை உடையது.

|
|  |
நிலைச்சமபகுதியத்துக்கான உதாரணங்கள்|  |  |  |
| 1-பென்டனோல் | 2-பென்டனோல் | 3-பென்டனோல் |

### தொழிற்படுகூட்டச் சமபகுதியம்

இவ்வகைச் சமபகுதியத்தில் தொழிற்படு கூட்டம் வித்தியாசப்படும்.

|
|  |
தொழிற்படுகூட்டச் சமபகுதியத்துக்கான உதாரணங்கள்|  |  |
| சைக்ளோஹெக்சேன் | 1-ஹெக்சீன் |

திண்மச் சமபகுதியம்
------------------

இவ்வகைச் சமபகுதியங்களில் பிணைப்புக்கட்டமைப்பு ஒன்றாகவே காணப்படும். எனினும் வெளியொன்றில் இவற்றின் கேத்திரகணித நிலை வேறுபடும். இவற்றுள் இருவகைகள் உண்டு. அவையாவன:

* கேத்திரகணித சமபகுதியம் (geometrical isomer)
* ஒளியியற் சமபகுதியம் (optical isomer) என்பனவாகும்.

### கேத்திரகணித சமபகுதியம்

இவ்வகைச் சமபகுதியத்தில் கட்டமைப்பு ஒன்றாயிருப்பினும் கேத்திரகணித அமைப்பில் வேறுபாடு காணப்படும். உதாரணமாக, Dichloroethene பின்வரும் சமபகுதியங்களைக் கொண்டுள்ளது.

Dichloroethene சமபகுதியங்கள்Dichloroethene சமபகுதியங்கள்
இதனை சிசு-திரான்சு சமபகுதியம் எனவும் அழைப்பர். இங்கு பிணப்பு அச்சின் வழியே ஒரு கோடு வரைந்தால் அக்கோட்டுக்கு ஒரே பக்கத்தில் ஒரே இயல்புடைய அணு அல்லது அணுக்கூட்டங்கள் அமைந்திருந்தால் அது சிசு சமபகுதியம் எனவும், அவை எதிரெதிர்ப் புறங்களில் இருந்தால் அது திரான்சு சமபகுதியம் எனவும் அழைக்கப்படும்.

### ஒளியியற் சமபகுதியம்

இச் சேர்வைகளில் சமச்சீரற்ற காபன் அணுவொன்று இருத்தல் வேண்டும். இச் சமபகுதியத்தில் ஒன்று தளமுனைவாக்கிய ஒளியை இடப்புறம் திருப்பின், மற்றையது அதனை வலப்புறம் திருப்பும்.

ஒளியியற் சமபகுதியங்கள்ஒளியியற் சமபகுதியங்கள்
**எண்ணங்களின் சங்கமம்** என்று சுருக்கமாக வழங்கப்படும் **என். டி. எஸ். ஓ** (NETWORKING AND DEVELOPMENT CENTRE FOR SERVICE ORGANIZATIONS-NDSO ) எனும் அமைப்பு ஆதரவற்றோர், மனநலம் பாதிக்கப்பட்டோர், முதியோர் எனப் பலதரப்பட்ட மக்களுக்கு உதவுவதில் ஈடுபட்டுள்ள 800 தன்னார்வத் தொண்டு நிறுவனங்கள் இணைந்த தன்னார்வ இயக்கம்.இது, ஒரே சமுதாய சிந்தனை கொண்ட பலவிதமான பின்னணிக் கொண்டோரும் கலந்த அமைப்பாகும். இவ் வமைப்பினர் இணைந்து உரையாடும் நிகழ்ச்சிகளும் ’எண்ணங்களின் சங்கமம்’ என்று வழங்கப்படுகின்றன.

உருவாக்கம்
----------

2005 ஆம் ஆண்டு இந்த அமைப்பு உருவாக்கப்பட்டது. ஆர். எஸ். எஸ் இயக்கத்தின் தொண்டர் சிவராம்ஜி சிந்தனையில் உருவான அமைப்பு இது. இவ்வமைப்பின் நிறுவனர் ஓவியர் ஜெ. பிரபாகர். மற்றும் தலைவர் அழகர் ராமானுஜம் ஆவார்.

கலந்துரையாடல்கள்
----------------

ஆண்டுதோறும் நடைபெறும் ஆண்டு விழா தவிர சென்னை, பாண்டிச்சேரி, கோயம்புத்தூர், திருச்சி, குற்றாலம் எனப் பல இடங்களிலும் இவ்வமைப்பின் உறுப்பு அமைப்பினர் கலந்துரையாடுகின்றனர்.

ஆண்டு விழா
----------

ஆண்டுதோறும் நடைபெறும் விழாவில் இவ்வமைப்பின் உறுப்பினர்களாக உள்ள அமைப்புகள் கலந்து தத்தம் ஈடுபாடு சார்ந்த சுகாதாரம், கல்வி, விழிப்புணர்வு, சுற்றுச்சூழல், இல்லங்கள் ஆகிய தலைப்புகளில் தங்கள் பணிகள், வருங்காலத்திட்டங்கள், அரசின் விதிமுறைகள் ஆகியவை பற்றி குழுவாக விவாதிக்கின்றனர். இது ஒரு நாள் முழுவதும் நடைபெறும் நிகழ்ச்சியாக நடைபெறுகிறது.
எண்ணங்களின் சங்கமம் அமைப்பு தங்கள் ஒன்பதாவது ஆண்டு விழாவை 15.12.2013 அன்று சென்னை மடத்தில் கொண்டாடியது.

விருதுகள்
---------

இந்த அமைப்பின் ஆண்டுவிழாக்களின் போது பலநிலைகளில் தொண்டாற்றிய சிறந்த தொண்டர்களுக்கு விருதுகள் வழங்கப்படுகின்றன.

விருது பெற்றவர்கள் சிலர்:

* என்.டி.எஸ்.ஓ வின் 2010ஆம் ஆண்டின் சிறந்த சமூக தொண்டர் விருது கே. ஏ. மாணிக்கத்திற்கு வழங்கப்பட்டது.
* 2013 ஆம் வருடத்திற்கான விருது ’ஒரு ரூபாய்க்கு ஒரு உயிர்’ என்ற அமைப்பை உருவாக்கி் இதய அறுவை சிகிச்சைக்கு 1000 பேருக்கு மேல் உதவிய கோயம்புத்தூர் பகுதியின் காஜா மொஹைதீனுக்கு வழங்கப்பட்டது.
* சென்னையில் ஜூலை 1, 2014 இல் இவ்வமைப்பால் நடத்தப்பட்ட சுவாமி விவேகானந்தரின் 150வது பிறந்த நாள் விழா சமயம் தங்கள் செயல்களால் சமுதாயத்தில் மாற்றத்தைக் கொணரும் நூறு இளைஞர்கள் இவ்வமைப்பின் சார்பில் விருது பெற்றனர்.

நூல்கள்
-------

இவ் வமைப்பின் ஆண்டுதோறும் விழாவின் போது புதிய நூல்கள் வெளியிடப்படுகின்றன. இவ்வாறு வெளியிடப்பட்ட சில நூல்கள்:

* 25 நபர்களின் சமுதாயப் பணி பற்றி கிரண சசிதரனால் எழுதப்பட்ட ’பி இன்ஸ்பயர்டு’ (Be Inspired) ஆங்கில நூல்
* எண்ணங்களின் சங்கமம்; இதில் இணைந்துள்ள சிறிய அமைப்புகளின் செயல்பாடுகளைக் கூறும் நூல்

மேற்கோள்கள்
-----------

1. ↑  www.dinamani.com/book\_reviews/article790839.ece?
2. 1 2
3. 1 2 3 4 5   ஸ்ரீராமகிருஷ்ண விஜயம்; பிப்ரவரி 2014; விவேகானந்தரின் மனக்குறையைத் தீர்க்கும் ஒரு முயற்சி; பக்கம் 26,27
4. 1 2 3  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2021-08-14 அன்று பார்க்கப்பட்டது.
5. ↑
6. ↑
7. ↑
8. ↑
9. ↑  ?
10. ↑  www.dinamani.com/book\_reviews/article790839.ece?

வெளியிணைப்புகள்
---------------

* அதிகாரபூர்வ இணையதளம்
* ஸ்ரீராமகிருஷ்ண விஜயம்; பிப்ரவரி 2014; ராமகிருஷ்ண மிஷனின் இரண்டு பலங்கள் (பக்கம் 21-22); விவேகானந்தரின் மனக்குறையைத் தீர்க்கும் ஒரு முயற்சி(பக்கம் 26-27) கட்டுரைகள்
* 
* 
* 
* 
* 
* 
*
**எண்ணங்களை மேம்படுத்துங்கள்** (*Ennangalai Membaduthungal*) என்பது அமெரிக்க எழுத்தாளர் எம்.ஆர்.காப்மேயர் எழுதிய நூலின் தமிழ் மொழிபெயர்ப்பு நூலாகும். பி.சி. கணேசன் மொழிபெயர்த்துள்ள இந்நூலில் 80 அத்தியாங்கள் உள்ளன. வெற்றியும் மகிழ்ச்சியும் உள்ளார்ந்த அமைதியையும் வழங்கக்கூடிய 80 வழிமுறைகள் பற்றி நூலில் கூறப்பட்டுள்ளன.  கண்ணதாசன் பதிப்பகம் நூலை வெளியிட்டது.

புத்தக அறிமுகம்
---------------

ஒவ்வொரு சிறிய அத்தியாயமும் ஒரு மாறுபட்ட சிந்தனையை அறிமுகப்படுத்துகிறது. ஒவ்வொரு கருத்தின் மீதும் சற்று வித்தியாசமான பார்வை செலுத்தப்பட்டு இருப்பதாகவும் இதை கருதலாம். வாழ்க்கையோடு பின்னிப் பிணைந்த கருத்துகளே இதில் இடம் பெற்றுள்ளன. ஒவ்வொரு அத்தியாயமும் அதற்கு முன் அத்தியாயத்துடனும் அல்லது அதைத் தொடரும் அத்தியாயத்துடனும் தொடர்பு கொண்டது அல்ல. புத்தகத்தில் உள்ள எந்தப் பகுதியினையும் நாம் தனிதனியாகப் படிக்கலாம். ஒவ்வொரு அத்தியாயத்தைப் பற்றியும் தனிதனியாகவும் சிந்திக்கலாம்.

முதலாம் வழிமுறை - உயரமாக நில்லுங்கள் என்பது ஆளுமையை உயர்த்திக்கொள்ளுங்தள் என்பதாகும். உடல் அளவில் மன அளவில் ஆன்மீக அளவில் என்ற முன்று நிலைகளில் உயரமாக நிற்கும் போது வாழ்க்கையில் ஏற்படும் சகலவற்றையும் சமாளிக்கின்ற தன்னம்பிக்கை திறமை நிதானம் ஆகிய பண்புகள் ஏற்பட்டு வாழ்க்கை பாதையில் கம்பீரமாக நடைபோட முடிகிறது. இரண்டாவது வழிமுறை பிரித்து வெற்றிபெறுங்கள் டாக்டர்.வில்லியம் ஆஸ்கர் சொல்லியுள்ள, ஒரு சமயத்தில் ஒரு நாள் வாழ்க்கை போதும்" என்கி்ன்ற கோட்பாட்டினை நாம் அனைவரும் அறிவோம். இன்றைய தினத்தை மட்டும் வாழக் கற்றுக் கொள்வோம். உடல், மனம், உணர்ச்சி ஆகியவற்றை திறமையாகப் பயன்படுத்தி, சுலபமாக, அமைதியாக, எடுத்துக்கொண்டே வேலைகளில் கவனம் செலுத்துகி்ன்ற மனப்பான்மை வந்துவிட்டால் வெற்றி என்பன போன்ற கருத்துகள் நூலில் இடம்பெற்றுள்ளன.

மேற்கோள்கள்
-----------

1. ↑  "எண்ணங்களை மேம்படுத்துங்கள்". நூல் உலகம்.. பார்த்த நாள்: 24 December 2022.
2. ↑  "Ennangalai Mempaduthungal". *www.goodreads.com*. 2022-12-24 அன்று பார்க்கப்பட்டது.
படிக வளர்ப்பு முறைகளை பொதுவாக மூன்று பெரும் பிாிவுகளாகப் பிாிக்கலாம். இவைகளை திண்மம், திரவம் மற்றும் வாயு ஆகிய நிலைகளில் இருந்து, படிக நிலைக்கான நிலைமாற்றங்களாக் கொள்ளலாம்.

திண்ம நிலை - படிக நிலை
----------------------

திண்ம நிலையிலிருந்து படிக நிலைக்கான நிலைமாற்றத்திற்கு சிறந்த உதாரணமாக, திண்மப் பொருள்களில் உள்ள திாிபுகளையும், குறைகளையும் நீக்கும் பொருட்டு அதனைக் குறிப்பிட்ட வெப்பநிலைக்கு எடுத்துச் சென்று, பின்பு குளிர்விக்கப்படும் "சூடேற்றி ஆறவிடுதல்" என்னும் முறையினைக் குறிப்பிடலாம்.

திரவ நிலை - படிக நிலை
---------------------

திரவ நிலையிலிருந்து படிகம் வளர்க்கும் முறைகளைப் பொதுவாக இரண்டு பிாிவுகளாப் பிாிக்கலாம். ஒன்று உருக்கிலிருந்து வளர்க்கும் முறை. மற்றொன்று, கரைசலிலிருந்து வளர்க்கும் முறை. கரைசலில் இருந்து வளர்க்கும் முறை மேலும் இரண்டு பிாிவுகளாகப் பிாிக்கப்படுகிறது. அதாவது உயர் வெப்பநிலைக் கரைசலிலிருந்து படிகம் வளர்த்தல் மற்றும் குறைந்த வெப்பநிலைக் கரைசலிலிருந்து படிகம் வளர்த்தல் என்பனவாகும்.

வாயு நிலை - படிக நிலை
---------------------

வாயு நிலையிலிருந்து படிக நிலைக்கான நிலைமாற்றத்தில், பொதுவாக இரண்டு படிக வளர்ப்பு முறைகள் பின்பற்றப்படுகின்றன. ஒன்று இயற்பு-ஆவி முறை, இரண்டாவது வேதி-ஆவி முறை.

இவை ஒவ்வொன்றும், மேலும் படிகப் பொருளின் வேதியியல் மற்றும் இயற்பியல் பண்புகளைப் பொருத்து, பல உட்பிாிவு முறைகளாகப் பிாிக்கப்படுகிறது.

மேற்கோள்கள்
-----------
**மார்த்தாண்டம் மேம்பாலம்** குழித்துறை தாமிரபரணி ஆற்றுப்பாலத்தில் இருந்து மார்த்தாண்டம் பம்மம் வரை சுமார் 2.5 கி.மீ தூரத்திற்கு இது கட்டப்பட்டுள்ளது. மார்த்தாண்டம் மேம்பாலம் தென்னிந்தியாவிலேயே மிகவும் நீளமான, தமிழகத்திலேயே மிகவும் பெரிய இரும்பு மேம்பாலமாக அமைக்கப்பட்டுள்ளது. []

வரலாறு
------

மார்த்தாண்டத்தில் ஏற்பட்டுகின்ற போக்குவரத்து நெரிசலை குறைக்க மத்திய இணை அமைச்சர் பொன். இராதாகிருஷ்ணன் இதற்கான முயற்சியை மேற்கொண்டார். 19 ஜனவரி 2016 மத்திய சாலைப் போக்குவரத்துத் துறை அமைச்சர் நிதின் கட்கரி மேம்பாலம் பணிக்கு அடிக்கல் நாட்டினார். மார்த்தாண்டம் மேம்பாலம் பொதுமக்கள் பார்வைக்காக 12 நவம்பர் 2018 அன்று திறக்கப்பட்டது.

நீளமான இரும்பு பாலம்
--------------------

தென்னிந்தியாவிலேயே மிகவும் நீளமான, தமிழகத்திலேயே மிகவும் பெரிய இரும்பு மேம்பாலம் அகும்.

பாலத்தின் வகை
-------------

தேசிய நெடுஞ்சாலை எண்.47 இல் வெட்டுவெந்நியில் குழித்துறை ஆற்றுப் பாலம் முடியும் இடத்தில் தொடங்கி மார்த்தாண்டம் அருகே பம்மம் பகுதியில் உள்ள அரசு விரைவுப் போக்குவரத்துக் கழக பணிமனை வரை 2.4 கி.மீட்டர் தொலைவுக்கு மார்த்தாண்டம் மேம்பாலம் அமைக்கப்பட்டுள்ளது. இதன் மொத்த செலவு ரூ. 222 கோடி செலவு செய்யப்பட்டுள்ளது. மார்த்தாண்டம் மேம்பாலம் தமிழகத்தின் முதல் இரும்புப் பாலமாகும். இந்த மேம்பாலத்தில் 112 ராட்சத பில்லர்கள் (தூண்கள்) அமைக்கப்படுகின்றன. இதில் 21 தூண்கள் கான்கிரீட்டால் ஆனவை. மற்ற தூண்கள் அனைத்தும் இரும்பால் ஆனவை.

சான்றுகள்
---------

1. ↑
2. ↑
**ஹோவர்ட் ரோபார்ட் ஹியூஸ்**, ஜூனியர் (டிசம்பர் 24, 1905 [2] - ஏப்ரல் 5, 1976) ஒரு அமெரிக்க வர்த்தக புள்ளியாக இருந்தார். இவர் முதலீட்டாளர், பொறியாளர், திரைப்பட தயாரிப்பாளர், இயக்குனர், மற்றும் கொடையாளர் ஆகிய பன்முகங்களைக் கொண்டவர். இவர் உலகின் பணக்கார்களின் ஒருவராக இருந்தார். இவர் 1920 ஆண்டிற்கு பிறகு, பெரிய அளவிலான முதலீடுகளை செய்தும் சச்சரவு மிக்க படங்களை உருவாக்கியும் சிறந்த திரைப்படத் தயாரிப்பாளராக பிரபலமடைந்தார். இவற்றுள் குறிப்பிடத்தக்க படங்களில் தி ராக்கட்(1928), ஹெல்ஸ் ஏஞ்சல்ஸ்(1930), ஸ்கேர்ஃபேஸ்(1932), மற்றும் தி அவுட்லா(1943) ஆகிய குறிப்பிடத்தக்கவை. வரலாற்றில் குறிப்பிடத்தக்க வானூர்தியாளர்களில் ஹியூஸ் முக்கியம் வாய்ந்தவர். இவர் பல உலக சாதனைகளை செய்துள்ளார். ஹியூஸ் எச்-1 ரேசர் மற்றும் எச்-4 "எர்குளிஸ்" ஆகியவற்றையும் உருவாக்கியவர் இவரே. அமெரிக்க வானூர்திகளுடன் இணைந்த டிரான்ஸ் வேர்ல்டு வானூர்திகளை விரிவாக்கினார்.

இளைய பருவம்
-----------

இவர் பிறந்த இடம் ஹம்பிள் அல்லது ஹௌஸ்டன், டெக்சஸ் என்று அறியப்படுகிறது. பிறந்த தேதியும் சரியாக அறிய முடியவில்லை. எனினும் இவர் கிறிஸ்துமஸ் தினத்தன்று பிறந்ததாக குறிப்பிடுகிறார். இவர் பெற்றோர் மிசௌரியைச் சேர்ந்த ஆங்கிலேயர்கள் ஆவர்.
சிறு வயதில் விளையாட்டில் ஈடுபாடு கொண்டவராக விளங்கினாலும் போட்டியிட நம்பிக்கையின்றி வெகு விரைவில் ஆர்வமிழந்தார் தலை சிறந்த ஆட்டக்காரர்களுடனும் விளையாடியுள்ளார். தன் தந்தையின் மரணத்திற்கு பின் ரைஸ் பல்கலைக்கழகத்தில் தன் படிப்பை நிறுத்திக் கொண்டார்.
திருமணத்திற்கு பின் மனைவியுடன் லாஸ் ஏஞ்சலசிற்கு குடி பெயர்ந்தார

மேற்கோள்கள்
-----------

1. ↑  Klepper and Gunther 1996, p. xiii.
படிகத் திண்மம் ஒன்றின் **படிகக்கூடு ஆற்றல்** (Lattice Energy) என்பது அயனிகள் ஒன்றாய்ச் சேர்ந்து, சேர்மம் ஒன்றின் மூலக்கூற்றினை உருவாக்கும் போது வெளியிடப்படும் ஆற்றலாகும். சேர்மத்தை உருவாக்கும் பொருட்டு அயனிகள் இணையும் போது தேவைப்படும் பிணைப்பு விசையை அளவிட இது பயன்படுகிறது. இந்தப் படிகக்கூடு ஆற்றலானது சேர்மத்தின் பல செயல்முறைப் பண்புகளான கரைதிறன், கடினத்தன்மை மற்றும் எளிதில் ஆவியாகக்கூடிய தன்மை ஆகியவற்றோடு மிக நெருங்கிய தொடர்புடைய பண்பாகும். படிகக்கூடு ஆற்றலானது, போர்ன் - ஏபர் சுழற்சியைப் பயன்படுத்தி கணக்கிடப்படுகிறது அல்லது வருவிக்கப்படுகிறது.[1] அயனிச்சேர்மங்களின் நிலைத்தன்மையை விளக்குவதற்கு படிகக்கூடு ஆற்றல் பயன்படுத்தப்படுகிறது. வாயு நிலையிலுள்ள அயனிகளைப் பிரித்தெடுப்பதில் உள்ள சிரமத்தின் காரணமாக, படிகக்கூடு ஆற்றலை நேரடியாக மதிப்பிட முடியாது. ஆனால், இந்த ஆற்றல் மதிப்பினை போர்ன்-ஏபர் சுழற்சியைப் பயன்படுத்தி கணக்கிடலாம்.

மேற்கோள்கள்
-----------

1. ↑  Atkins, et al. (2010). *Shriver and Atkins' Inorganic Chemistry* (Fifth ). New York: W. H. Freeman and Company. பன்னாட்டுத் தரப்புத்தக எண்:978-1-4292-1820-7.
**பளிங்கு அரண்மனை** *(Marble Palace)* இந்தியாவின் வடக்கு கொல்கத்தாவில் அமைந்துள்ள ஒரு சிறப்பு வாய்ந்த அரண்மனையாகும். 46, முக்தாரம் பாபு தெரு, கொல்கத்தா, 700007 என்பது இந்த அரண்மையின் முகவரியாகும். 19 ஆம் நூற்றாண்டைச் சேர்ந்த இந்த அழகியக்கட்டிடம் சிறந்த முறையில் பராமரிக்கப்பட்டு வருகிறது. பளிங்கு சுவர்கள், தரைகள், சிற்பங்கள் போன்றவற்றுக்கு பெயர் பெற்ற அரண்மனையாக இருப்பதால் இப்பெயர் வைக்கப்பட்டுள்ளது.

வரலாறு
------

பளிங்கு அரண்மனையின் கட்டிடங்கள்
பளிங்கு அரண்மனையின் கட்டிடங்கள்
1835 ஆம் ஆண்டில் ராச ராசேந்திர முல்லிக் இந்த அரண்மையைக் கட்டினார். பல அழகிய மேற்கத்திய சிற்பங்கள், விக்டோரியன் மரச்சாமான்களைக் கொண்ட துண்டுகள் மற்றும் ஐரோப்பிய மற்றும் இந்திய கலைஞர்களின் ஓவியங்கள் இங்கு இடம் பெற்றுள்ளன
பெரிய சரவிளக்குகள், கடிகாரங்கள், அரசர்கள் மற்றும் அரசிகளின் மார்பளவு சிலைகள் அரண்மனையின் நடைக்கூடத்தை அலங்கரிக்கின்றன. பளிங்கு அரண்மனையில் பளிங்கு சுவர்களும் தரையும் சிறப்பு வாய்ந்தவையாகும். தொல் பழம்பொருட்கள், பீட்டர் பவுல் ரூபன்சு வரைந்த ஓவியங்கள், நுண்ணிய பளிங்கு சிலைகள், கூரையிடும் கண்ணாடிகள் மற்றும் அரிய பறவைகளின் சேகரிப்புகள் ஆகியனவற்றால் இந்த அரண்மனை பிரபலமானதாக கருதப்படுகிறது. அழகிய மேற்கத்திய சிற்பங்கள், விக்டோரியன் மரச்சாமான்களைக் கொண்ட துண்டுகள் மற்றும் ஐரோப்பிய மற்றும் இந்திய கலைஞர்களின் ஓவியங்கள் இங்கு இடம் பெற்றுள்ளன. பெரிய சரவிளக்குகள், கடிகாரங்கள், அரசர்கள் மற்றும் அரசிகளின் மார்பளவு சிலைகள் அரண்மனையின் நடைக்கூடத்தை அலங்கரிக்கின்றன. 

பளிங்கு அரண்மனையில் பளிங்கு சுவர்களும் தரையும் சிறப்பு வாய்ந்தவையாகும். தொல் பழம்பொருட்கள், பீட்டர் பவுல் ரூபன்சு வரைந்த ஓவியங்கள், நுண்ணிய பளிங்கு சிலைகள், கூரையிடும் கண்ணாடிகள் மற்றும் அரிய பறவைகளின் சேகரிப்புகள் ஆகியனவற்றால் இந்த அரண்மனை பிரபலமானதாக கருதப்படுகிறது.பளிக்கு அரண்மனையில் இன்னும் கூட சிலர் வசிக்கின்றனர். அரண்மனைக்குள் பிரவேசிப்பது கட்டுப்படுத்தப்பட்டுள்ளது. அரசாங்க சுற்றுலா அலுவலகத்திலிருந்து அனுமதி பெறப்பட்ட பின்னரே உள்ளே செல்ல முடியும்.

விலங்கியல் பூங்கா
-----------------

அரண்மனைக்கு அருகில் ஒரு விலங்கியல் பூங்கா அமைந்திருக்கிறது. இந்த பளிங்கு அரண்மனை மிருகக்காட்சி சாலையே இந்தியாவில் அமைக்கப்பட்ட முதலாவது விலங்கியல் பூங்காவாகும். இப்பூங்காவும் ராச ராசேந்திர முல்லிக்கினால் அமைக்கப்பட்டதாகும். முக்கியமாக மயில்கள், பழந்திண்ணிப் பறவைகள், நாரைகள் மற்றும் கொக்குகள் முதலான பறவைகள் வாழுமிடமாக இவ்விடம் காணப்படுகிறது.

மேற்கோள்கள்
-----------

1. ↑  Dasgupta, Prosenjit (2000). *10 Walks in Calcutta*. Harper Collins. பன்னாட்டுத் தரப்புத்தக எண்:81-7223-383-3. .
2. ↑  Sengupta, Somini (May 3, 2009). "A Walk in Calcutta". New York Times. May 25, 2010 அன்று பார்க்கப்பட்டது.
**மார்லன் லூயி டெக்ஸ்ரா** (பிறப்பு செப்டம்பர் 16, 1991) ஒரு பிரேசில் நாட்டு விளம்பர நடிகர். இவர் போர்த்துகீசியம், ஜப்பான் போன்ற நாடுகளுக்கு விளம்பர நடிகராக உள்ளார். மற்றும் இவர் Santa Catarina வம்சாவளியை சேர்ந்தவர் ஆவார்.

ஆரம்பகால வாழ்க்கை
-----------------

மார்லன் செப்டம்பர் 16, 1991ம் ஆண்டு சாண்டா கத்ரீனா, பிரேசில்லில் பிறந்தார். இவர் அரை போர்த்துகீசியம், அமெரிக்க முதற்குடிமக்கள், ஜப்பான் இனத்தை சேர்ந்தவர் ஆவார். மற்றும் இவர் Santa Catarina வம்சாவளியை சேர்ந்தவர் ஆவார்.

தொழில்
------

மார்லன் தனது பாட்டியின் நண்பன் ஆண்டர்சன் மூலம் விளம்பர துறைக்கு அறிமுகமானார். ஆண்டர்சன் ஒரு விளம்பர நிறுவனத்தின் மேனேஜ்மெண்ட் உரிமையாளர் மற்றும் குடும்ப நண்பர் ஆவார். இவர் Emporio Armani, Dolce & Gabbana, DSquared, Roberto Cavalli, Jean Paul Gaultier உட்பட, பல்வேறு நிகழ்ச்சிகள் நடந்து வந்து இருகின்றார் என்பது குறிப்படத்தக்கது.

சாதனைகள்
--------

இவர் தற்போது முதல் 50 சர்வதேச ஆண் விளம்பர நடிகர் (ஆண் மாதிரி) Models.com பட்டியலில் 7வது இடத்தில் உள்ளார். TFS உடை விருதுகள் 2013ம் ஆண்டின் வெற்றியாளர்: சிறந்த ஆண் மாதிரி - மார்லன் டெக்ஸ்ரா. 2011ம் ஆண்டு மார்லன் டெக்ஸ்ரா சிறந்த ஆண் மாதிரி நடிகர் என Client என்ற பத்திரிகையில் வெளியானது.

வெளி இணைப்புகள்
---------------

* Web Site
* Marlon Teixeira profile on New York Magazine பரணிடப்பட்டது 2016-12-14 at Archive.today



1. ↑  Lado A Magazine: Marlon Teixeira é o modelo da vez பரணிடப்பட்டது 2017-09-29 at the வந்தவழி இயந்திரம் (13 January 2009) (போர்த்துக்கேயம்)
2. ↑  iG Gente: Marlon Teixeira: top model brasilero பரணிடப்பட்டது 2016-03-04 at the வந்தவழி இயந்திரம் (1 February 2010) (போர்த்துக்கேயம்)
3. ↑  UOL Chic: Uma rapidinha com Marlon Teixeira: brasileiro mais bem cotado do ranking Models.com fala sobre carreira e surf பரணிடப்பட்டது 2014-10-06 at the வந்தவழி இயந்திரம் (31 May 2011) (போர்த்துக்கேயம்)
**மார்பு நெரிப்பு** (Angina pectoris) என்பது நெஞ்சின் நடுப்பகுதியில், மார்பு எலும்பின் பிற்பகுதியில் அழுத்துவது அல்லது பிசைவது போன்ற உணர்வுடன் ஏற்படக்கூடிய ஒருவகை நெஞ்சுவலி உணர்வாகும். முடியுரு நாடியின் ஒரு கிளைப்பகுதி அடைபடுவதால் அல்லது அது இறுக்கமடைந்து அதனது விட்டம் சுருங்குவதால் இதயத்தசைக்கு போதியளவு குருதியோட்டம் குறைகின்றது. போதியளவு குருதி இன்மையால் குறிப்பிட்டதொரு முடியுரு நாடியின் கிளைப்பகுதி மூலம் குருதியைப் பெற்றுக்கொள்ளும் இதயத்தின் குறிப்பிட்ட தசைப் பகுதி பாதிப்படைகின்றது. இதன்போது இந்நோயுணர்வு ஏற்படுகின்றது. 

மார்பு நெரிப்பின் முதன்மைக் காரணி தமனிக்கூழ்மைத் தடிப்பு என்றாலும் குருதிச்சோகை, இதயத்துடிப்பு இலயமின்மை, இதயச்செயலிழப்பு போன்றனவையும் ஏனைய காரணிகளாகும். இலத்தின் பெயரீடு angere ("நெரித்தல்") மற்றும் pectus ("மார்பு") ஆகியனவற்றின் கூட்டு *மார்பு நெரிப்பு* என அழைக்கப்படுகின்றது.

முடியுரு நாடியின் விட்டம் குறுகலைடைவது, தமனிக்கூழ்மைத் தடிப்பு உடைந்து குருதி உறைவது மற்றும் இதயத்தசைக்குத் தேவையான குருதியின் அளவு என்பன முடியுரு நோய்க் கூட்டறிகுறிகளின் வகைகளைத் (நிலையில்லா மார்பு நெரிப்பு, இதயத்தசை இறப்பு) தீர்மானிக்கின்றன. நிலையான மார்பு நெரிப்பு மற்றும் நிலையில்லா மார்பு நெரிப்பு என்று மார்பு நெரிப்பு மேலும் வகுக்கப்படுகின்றது. இவற்றில் அறிகுறிகள் முற்றிலும் அற்ற நிலை தொடங்கி நோய் அறிகுறிகள் தீவிரம் பெறும் நிலை வரை நோய் காணப்படலாம். மேலும், இவை ஒருவரது செயற்பாட்டிலும் தங்கி உள்ளது: சிலருக்கு ஓய்விலேயே நோய் அறிகுறிகள் தென்படும் அதேவேளையில் வேறு சிலருக்கு சிறிய வேலைகளின் போது அல்லது பாரிய வேலைகளின் போது மட்டும் ஏற்படலாம்.

உசாத்துணைகள்
------------

1. ↑  "MerckMedicus: Dorland's Medical Dictionary". 2009-01-09 அன்று பார்க்கப்பட்டது.
மார்ல்பரோ மாளிகை துவக்கத்தில் இரண்டு மாடிகளுடன் கட்டப்பட்டது. இந்த 1750ஆம் ஆண்டு கோட்டோவியம் வாயிலில் பூங்காவனம் உள்ளதைக் காட்டுகிறது.
மார்ல்பரோ மாளிகை – தெற்குப் புறம்
1850களில் பதிப்பிக்கப்பட்ட மாளிகையின் முன்தோற்றத்தில் இரு புறத்திலும் கூடுதல் மாடி கட்டப்பட்டுள்ளது. பின்னர் நான்காவது மாடியும் கட்டப்பட்டது. நடுப்பகுதியில் மூன்றாவது மாடி கட்டப்பட்டது.
**மார்ல்பரோ மாளிகை** (*Marlborough House*) இங்கிலாந்தில் இலண்டனின் வெஸ்ட்மின்ஸ்டர் பகுதியில் அமைந்துள்ள ஓர் மாளிகையாகும். இது பிரித்தானிய அரச குடும்பத்திற்கு வேண்டிய மார்ல்பரோ கோமகள் சாரா சர்ச்சிலுக்காக 1711இல் கட்டப்பட்டது. அவரது மரணத்திற்குப் பின்னர் அடுத்த மார்ல்பரோ கோமகன்களுக்கு சென்றது. 

1817இல், இது அரச சொத்தாயிற்று. இதனை அரசக் குடும்பத்தவர் பயன்படுத்தி வந்தனர். அவர்களில் 1831 முதல் 1849இல் தமது மரணம் வரை பயன்படுத்திய அரசி அடிலெய்டு குறிப்பிடத்தக்கவராவார். அரச கலைக் கல்லூரிக்கு முன்னோடியாக அமைந்த "தேசிய கலைப் பயிற்சி பள்ளிக்கு" துவக்கமாக இம்மாளிகை இருந்தது. 1861இல் மார்ல்பரோ மாளிகை வேல்சு இளவரசரின் இலண்டன் இருப்பிடமாக பயன்படுத்தப்பட்டது. வேல்சு இளவரசராக இருந்த ஏழாம் எட்வர்டினால் அடுத்த 40 ஆண்டுகளுக்கு இது அவருடைய இலண்டன் வசிப்பிடமாக பயன்படுத்தப்பட்டது. 1901இல் அவர் அரியணை ஏறியபிறகும் அரண்மனையாக விளங்கிய மாளிகையை கடைசியாக அரசி மேரி 1953 வரை பயன்படுத்தினார். அவரது மறைவிற்குப் பிறகு அவரது பேத்தி அரசி எலிசபெத் II பொதுநலவாயத் தலைமைச் செயலகம் இயங்க இம்மாளிகையை அளித்தார். இன்றுவரை தலைமைச்செயலகமும் பொதுநலவாய நிறுவனமும் இங்கிருந்துதான் இயங்குகின்றன.

மேற்சான்றுகள்
-------------

1. ↑  Nikolaus Pevsner, *The Buildings of England: London* vol. I, p 470f
2. ↑  F. H. W. Sheppard (General Editor) (1960). "Pall Mall, South Side, Past Buildings: Nos 66–68 (consec.) Pall Mall: The Junior Naval and Military Club". *Survey of London: volumes 29 and 30: St James Westminster, Part 1*. Institute of Historical Research. 3 April 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***மார்ல்பரோ மாளிகை***   
என்பதின் ஊடகங்கள் உள்ளன. 

* Virtual tour
**பல்வந்த் கார்கி** (ஆங்கிலம்: Balwant Gargi) (பிறப்பு: 1916 திசம்பர் 4 - இறப்பு: 2003 ஏப்ரல் 22) இவர் ஒரு பஞ்சாபி மொழி நாடக ஆசிரியரும், நாடக இயக்குனரும், புதின ஆசிரியரும், சிறுகதை எழுத்தாளரும் மற்றும் கல்வியாளருமாவார்.

ஆரம்பகால வாழ்க்கை
-----------------

1916 டிசம்பர் 4, அன்று பஞ்சாபிலுள்ள பதிந்தா மாவட்டத்தில் நீதா காண்தன் என்ற இடத்தில், 1800 ஆண்டுகள் பழமையான வரலாற்று கோபிந்த் கோட்டைக்கு அருகிலுள்ள நீதா மால் தெருவில் உள்ள ஒரு வீட்டில் பிறந்தார். இது இரசியா சுல்தான் சிறையில் அடைக்கப்பட்ட புகழ் பெற்ற ஒரு இடமாகும். நீர்ப்பாசனத் துறையின் தலைமை எழுத்தராக இருந்த சிவ் சந்த் என்பவருக்கு இரண்டாவது மகனாவார். அவர் இந்திய மற்றும் பஞ்சாபி இலக்கிய உலகில் வரலாற்றை உருவாக்குபவரகராக மாறினார். 

கார்கி லாகூரிலுள்ள அரசு கல்லூரியில் படித்தார். பின்னர், லாகூரில் உள்ள போர்மன் கிறித்தவ கல்லூரியில் ஆங்கிலத்தில் முதுகலையும், அரசியலில் முதுகலையும் முடித்தார்.  அவர் காங்க்ரா பள்ளத்தாக்கிலுள்ள தனது பள்ளியில் நோரா ரிச்சர்ட் என்பவருடன் நாடகத்தையும் பயின்றார்.

நாடகங்கள்
---------

பல்வந்த் கார்கி, கார்கி *லோகா குத்*, *கெசுரோ*, *கனக் தி பல்லி*, *சோக்னி மகிவால்*, *சுல்தான் ரசியா*, *சௌகன்*, *மிர்சா சாகிபா* மற்றும் *தூனி தி ஆக்* மற்றும் சிறுகதைகள் *மிர்ச்சா வாலா சாத்*, *பத்தன் தி பெர்கி* மற்றும் *குவாரி திசி* உள்ளிட்ட பல நாடகங்களை எழுதியுள்ளார். அவரது நாடகங்கள் 12 மொழிகளில் மொழிபெயர்க்கப்பட்டுள்ள. மேலும் மாஸ்கோ, லண்டன், புது தில்லி மற்றும் அமெரிக்கா முழுவதும் உலகம் முழுவதும் நிகழ்த்தப்பட்டுள்ளன.

விருதுகள்
---------

கார்கிக்கு 1962 ஆம் ஆண்டில் தனது *ரங் மன்ச்* என்ற அவரது புத்தகத்திற்காக சாகித்திய அகாடமி விருது வழங்கப்பட்டது. இதைத் தொடர்ந்து பத்மஸ்ரீ  (1972) விருதும் அதைத் தொடர்ந்து 1998 இல் பஞ்சாபி நாடக எழுத்துச் சங்கத்தின் சங்கீத நாடக அகாதமி விருதும் வழங்கப்பட்டது.  சாகித்திய அகாதமி மற்றும் இசை நாடக அகாதமி ஆகிய இரண்டு விருதுகளையும் வென்ற ஒரு சில கலைஞர்களில் கார்கியும் ஒருவர்.

நாடகம் மற்றும் கற்பித்தல்
-------------------------

பல்வந்த் கார்கி வாஷிங்டன் பல்கலைக்கழகத்தில் இரண்டு ஆண்டுகள் (1966-67) கற்பித்தல் பணியில் இருந்தார். அங்கு அவர் ஜீன் ஹென்றி என்பவரைச் சந்தித்து பின்னர் அவர் அவரைத் திருமணம் செய்து கொண்டார். இந்த காலம் அவரது சுயசரிதை *தி நேக்கட் திரியாங்கில் என்பதன்* அடிப்படையாக இருந்தது. 

பல்வந்த் கார்கி சண்டிகரின் பஞ்சாப் பல்கலைக்கழகத்தின் இந்திய நாடகத் துறையின் நிறுவனர்-இயக்குநராக இருந்தார். திணைக்களத்தில் உள்ள திறந்தவெளி அரங்கத்திற்கு அவரது பெயரிடப்பட்டுள்ளது. அவரது மாணவர்களில் அனுபம் கெர், கிரோன் கெர், சதீஷ் கௌசிக், பூனம் தில்லன் மற்றும் பல தற்போதைய பாலிவுட் நட்சத்திரங்கள் பலரும் உள்ளனர். 

பல ஆண்டுகளாக, கார்கி ஆர்வர்டு பல்கலைக்கழகம், வசர் கல்லூரி, மவுண்ட் கோலியோக் கல்லூரி, திரினித்தி கல்லூரி, ஹவாய் பல்கலைக்கழகம், யேல் பல்கலைக்கழகம் மற்றும் பல புகழ்பெற்ற சர்வதேச நிறுவனங்களில் ஒரு சிறப்பு வருகை பேராசிரியராக விரிவுரையாளாக கற்பித்தார். 

அவரது குழந்தைகள், மனு கார்கி மற்றும் ஜன்னத் கார்கி ஆகியோர் அமெரிக்காவில் குடியேறினர். மனு ஹாலிவுட்டில் படங்களைத் தயாரிப்பவராக உள்ளார்.

குறிப்புகள்
-----------

1. ↑  Balwant Gargi dead *The Tribune*, 23 April 2003.
2. ↑  Balwant Gargi dead *The Tribune*, 23 April 2003.
3. ↑  Padma Shri Awards *Govt. of India* website.
4. ↑  "SNA: List of Akademi Awardees". Sangeet Natak Akademi Official website. 17 February 2012 அன்று மூலம் பரணிடப்பட்டது.

வெளி இணைப்புகள்
---------------
மார்புக்கச்சையின் முன்புறத்தோற்றம்
மார்புக்கச்சையின் அளவு அனுசரிப்பு கொண்டி
**மார்புக்கச்சை** (ஆங்கில மொழி: *Brassiere*), பொதுவாக **ப்ரா** என்று கூறப்படும் இவ்வுள்ளாடை, பெண்களுக்குப் பல வகைகளில் உதவுகிறது.

பயன்பாடுகள்
-----------

மார்புக்கச்சை பெண்களின் மார்பகங்களைத் தாங்கிப்பிடிக்க பயன்படுகிறது. பெரும்பாலானோர் தங்களின் இன்ப நலனுக்காகவும், வெகு சிலர் புற தோற்றத்திற்காகவும், மார்பகங்களை மேம்படுத்திக் காட்டவும் பயன்படுத்துகின்றனர். மேலும் சில மார்புக்கச்சைகள் பேணுகைக்காகவும், உடற்பயிற்சிக்காகவும் தயாரிக்கப்படுகின்றன.

தீமைகள்
-------

இறுக்கமாக அணியப்படும் மார்புக்கச்சைகளால் மூச்சுவிடுதலில் துன்பமும், மார்பு எலும்புக்கூட்டில் வலியும், உணவு செரிப்பதில் குறைபாடும், முதுகுப்பகுதிகளில் தழும்புகள் ஏற்படவும் வாய்ப்புகள் உள்ளன.
எனவே, சரியான அளவில் மார்புக்கச்சைகளைத் தேர்ந்தெடுப்பது உடலுக்கும் மனத்திற்கும் வலிமையாகும்.

மார்புக்கச்சைகளின் வகைகள்
-------------------------

* அமிழ்ந்த வகைஅமிழ்ந்த வகை
* முழு கோப்பை வகைமுழு கோப்பை வகை
* பால்கோநேட்டே வகைபால்கோநேட்டே வகை
* 1950ல் இருந்த திரை வகை1950ல் இருந்த திரை வகை

மார்புக்கச்சைகள் பல பாங்குகளில் பல்வேறு உடல் அமைப்புகள், மேற்புற ஆடைகளுக்கு ஏற்றவாறு வடிவமைக்கப்படுகின்றன.

மேற்கோள்கள்
-----------

1. ↑  EN:Brassiere
2. ↑  Wells, Jacquelyn. "The History of Lingerie [INFOGRAPHIC]". HerRoom. 31 January 2014 அன்று பார்க்கப்பட்டது.
3. ↑  "What Is a Balconette-Style Bra?". 6 September 2014 அன்று பார்க்கப்பட்டது.
4. ↑  "Bravado Essential Nursing Bra Tank". 6 April 2011 அன்று பார்க்கப்பட்டது.
5. ↑  வார்ப்புரு:USPTO Application
**விக்கிரம சோழன் உலா**, உலா என்னும் சிற்றிலக்கிய வகையைச் சேர்ந்த ஒரு நூலாகும். மூன்று சோழ மன்னர்களின் அவையில் அவைக்களப் புலவராக இருந்த ஒட்டக்கூத்தர் என்பார் இந்நூலை இயற்றினார். இவர் விக்கிரம சோழன் உலாவுடன், குலோத்துங்க சோழன் உலா, இராசராச சோழன் உலா என்பவற்றையும் சேர்த்து மூவருலா எனப்படும் மூன்று உலா நூல்களை இயற்றியிருப்பினும், விக்கிரம சோழன் உலாவே அவற்றுள் மிகச் சிறந்ததாகக் கருதப்படுகின்றது. இந்நூல் 12 ஆம் நூற்றாண்டில் இயற்றப்பட்டது.

அமைப்பு
-------

விக்கிரம சோழன் உலா 342 கண்ணிகளால் அமைந்தது கண்ணியென்பது இரண்டு வரிகளைக் கொண்டது. இவற்றுள் முதல் 43 கண்ணிகளில் விக்கிரம சோழனின் முன்னோர் பெருமையும், விக்கிரம சோழன் பிறப்பும், பள்ளியெழுதல், நீராடல், இறைவனை வணங்குதல் போன்றவை கூறப்படுகின்றன.

44 முதல் 51 வரையான கண்ணிகளில் சோழன் அலங்காரம் செய்து கொள்வது கூறப்படுகின்றது. 52 முதல் 67 வரையாண கண்ணிகள் சோழனுடைய பட்டத்து யானையின் பெருமை கூறுகின்றன. 90 ஆவது கண்ணி வரை உலாவில் சூழ வரும் சிற்றரசர்கள் போன்றோரின் விவரங்கள் கூறப்படுகின்றன. கூடவரும் பரிவாரங்களைப் பற்றியும், அவர்கள் கூறுவது பற்றியுமான கண்ணிகள் 112 வரை இடம்பெறுகின்றன. பின்னர் ஏழுவகைப் பெண்களைப் பற்றியும், அவர்கள் சோழனைக் கண்டு காதல்கொண்டு வருந்துவது பற்றியும் கூறும் கண்ணிகள் தனித்தனியாக இடம்பெறுகின்றன.

காண்க
-----

* மூவருலா

வெளி இணைப்புகள்
---------------

* விக்கிரம சோழன் உலா
**புன்டசுலீகா** (**The Fußball-Bundesliga** [ˈfuːsbal ˈbʊndəsˌliːɡa]; **Bundesliga**) என்பது செருமனியின் முதல்நிலைக் கால்பந்துக் கூட்டிணைவுத் தொடராகும். இதுவே உலக அளவில் இரசிகர்கள் வருகை தரும் விளையாட்டுக் கூட்டிணைவாகும். செருமனியின் கால்பந்துக் கூட்டிணைவு அமைப்பின் உயர்மட்ட நிலையாக உள்ள இதுவே, செருமனியின் முதன்மையான கால்பந்துப் போட்டித்தொடர் ஆகும். இதில் 18 அணிகள் பங்கேற்கும். *2. புன்டசுலீகா*-வுடன் அணிகள்-தகுதிக் குறைப்பு-தகுதியுயர்வு முறைமையில் செயல்படுகிறது. ஒவ்வொரு பருவமும் ஆகத்து மாதம் தொடங்கி மே-மாதம் முடிவடைகிறது. சில போட்டிகள் தவிர்த்து, பெருமளவிலான போட்டிகள் வார-இறுதி நாட்களில் நடத்தப்படுகின்றன. அனைத்து புன்டசுலீகா அணிகளும் செருமன் கால்பந்துச் சங்கக் கோப்பைக்குத் (**DFB-Pokal**) தகுதிபெறும். புன்டசுலீகா வாகையாளர் செருமானிய உன்னதக் கோப்பைக்குத் (**DFL-Supercup**) தகுதிபெறுவர்.

1963-ஆம் ஆண்டில் புன்டசுலீகா தொடங்கப்பட்டதிலிருந்து மொத்தமாக 52 அணிகள் பங்கேற்று இருக்கின்றன. பேயர்ன் மியூனிக் அணி அதிகபட்சமாக 22 முறை புன்டசுலீகா வாகையர் பட்டத்தை வென்றிருக்கிறது. பொருசியா டார்ட்மண்ட், ஹாம்பர்க், வெர்டர் பிரமன், பொருசியா மொன்சன்கிளாட்பாச் மற்றும் ஸ்டுட்கார்ட் போன்ற அணிகளும் புன்டசுலீகா பட்டத்தை வென்றுள்ளன. தேசிய கால்பந்துக் கூட்டிணைவுகளில் புன்டசுலீகா, முக்கியமான ஒன்றாகும். அண்மைக்கால செயல்பாடுகளின் அடிப்படையில் யூஈஎஃப்ஏ கூட்டிணைவுக் குணக தரவரிசையில் மூன்றாம் இடத்தில் இருக்கிறது. உலகிலேயே அதிக அரங்க-பார்வையாளர்களைக் கொண்ட கால்பந்துக் கூட்டிணைவாக புன்டசுலீகா விளங்குகிறது; 2011-12 பருவத்தின் போதான சராசரி பார்வையாளர் வருகை 45,134-ஆனது (அனைத்து விளையாட்டுகளிலும்) உலகிலேயே இரண்டாவது அதிகபட்ச வருகைப்பதிவாகும். மேலும், 200-க்கும் அதிகமான நாடுகளில் புன்டசுலீகா ஒளிபரப்பப்படுகிறது.

1962-ஆம் ஆண்டில் டார்ட்மண்டில் புன்டசுலீகா கருத்துருப் பெற்று, முதல் பருவம் 1963-இல் தொடங்கப்பட்டது. தொடங்கப்பட்ட காலம் முதல் இன்று வரை பல்வேறு விதமான அமைப்பு மாற்றங்களைச் சந்தித்து வருகிறது. ஆரம்பத்தில் செருமானிய கால்பந்துச் சங்கத்தினால் தொடங்கப்பட்ட புன்டசுலீகா, தற்போது செருமன் கால்பந்துக் கூட்டிணைவினால் நிர்வகித்து நடத்தப்படுகிறது.

குறிப்புதவிகள்
--------------

1. ↑  "UEFA Country Ranking 2011". 5 November 2011 அன்று பார்க்கப்பட்டது.
2. ↑  Cutler, Matt (15 June 2010). "Bundesliga attendance reigns supreme despite decrease". Sport Business. 4 January 2012 அன்று பார்க்கப்பட்டது.
3. ↑  "TV BROADCASTERS WORLDWIDE". Archived from the original on 2013-05-20. .
**பல்வகை ஆளுமை நோய்** (multiple personality disorder) என்பது மிக அரிதான மன நோயாகும்.

நோயின் இயல்புகள்
----------------

பல்வகை ஆளுமை நோய் உலகின் மிகவும் அரிதான மன நோய். பெண்கள்தான் இந்த நோய் பாதிப்புக்கு அதிகம் உள்ளாவதாக கூறப்படுகிறது. இந்த நோய் பாதிப்புக்கு உள்ளானவர்கள் ஒவ்வொரு ஆளுமைக்கும் தனித்த சிந்தனை,தனி அடையாளம் கொண்டிருப்பார்கள். இவர்களால் இரகசியம் காப்பது இயலாத காரியமாக இருக்கும்.

தொடர்பறு அடையாளப் பாதிப்பு
--------------------------

தொடர்பறு அடையாளப் பாதிப்பு (Dissociatiative identity disorder) என்பது இந்த பாதிப்பின் இன்னொரு அம்சம். இந்த நோயைத் துவக்க நிலைநில் கண்டறிய இயலும். பல்வகை ஆளுமை நோய்பாதிப்பு நொடக்க நிலையில் உள்ளவர்கள், பேசும்போது தன்னையே வேறு ஒரு நபர்போலப் பாவித்து பேசுவார். பல விசயங்களை நினைவிலிருந்து மறந்துவிடுவார். காலமறதி ஏற்படும். அதாவது இரண்டு காலகட்டத்திலும் குறிப்பிட்ட சில நாட்களை மறந்துவிடுவார்கள். திடீரென வெகுதூரம் பயணித்து ஒரு புதிய இடத்திற்கு சென்று, அங்கு ஒரு புதிய மனிதன் போல வாழ்ந்து கொண்டிருப்பார்.

சிகிச்சை
--------

பெரும்பாலும் இந்நோயை குணப்படுத்திவது கடினம். ஹிப்னாட்டிச முறையில் சிகிச்சை அளிக்கலாம்.

திரைப்படத்தில்
--------------

அந்நியன் திரைப்படத்தில் கதாநாயகன் விக்ரம் இந்நோய் பாதித்தவராகக் கற்பனை கலந்து காட்டப்பட்டுள்ளது.

குறிப்புகள்
-----------

1. ↑  தி இந்து, தமிழ், நலம் வாழ இணைப்பு 31.1.2015
**அரும்பனூர்**, தமிழ்நாட்டின் மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், அரும்பனூர் ஊராட்சியில் உள்ளது. மதுரை - செல்லும் சாலையில், மதுரையிலிருந்து கிமீ தொலைவில் உள்ளது. வருவாய் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும்.  கணக்கெடுப்பில் உள்ள ஊரான அரும்பனூர், மதுரை கிழக்கு வட்டத்தின் ஏழு உள்வட்டங்களில் ஒன்றாகும்.

அமைவிடம்
--------

அரும்பனூர், மதுரை - அழகர் கோவில் மாநில நெடுஞ்சாலை எண் 72 ஏயின் தென்கிழக்கே 13 கிமீ தொலைவில் உள்ளது. இதன் அஞ்சல் சுட்டு எண் 625104 ; தொலைபேசி குறியீடு எண் (STD Code) 04549 ஆகும்.

இதனருகே அமைந்த கிராமங்கள்
-------------------------

* மாத்தூர்
* கடச்சனேந்தல்
* காதக்கிணறு
* மங்கலக்குடி
* ஆலாத்தூர்
* புதுப்பட்டி
* நரசிங்கம்

மக்கள்தொகை பரம்பல்
------------------

2011ம் ஆண்டின் மக்கள்தொகை கணக்கெடுப்பின்படி, 1,549 குடும்பங்களும் கொண்ட இக்கிராமத்தின் மொத்த மக்கள்தொகை 6,148 ஆகும். இக்கிராமத்தின் மொத்த மக்கள்தொகையில், ஒடுக்கப்பட்டோர் 28.16 %% ஆக உள்ளனர். ஆறு வயதிற்குட்பட்ட குழைந்தகள் 716 (11.65%) ஆக உள்ளனர். சராசரி எழுத்தறிவு 77.93 % ஆகும். இக்கிராமத்தில் இந்துக்கள் 96.19%; இசுலாமியர் 2.62%; கிறித்தவர்கள் 0.88%; மற்றவர்கள் 0.21% ஆக உள்ளனர். இக்கிராமத்தின் முக்கியத் தொழில் வேளாண்மை ஆகும். இங்கு தமிழ், தெலுங்கு மற்றும் சௌராஷ்டிர மொழிகள் பேசப்படுகிறது.

அருகில் உள்ள வழிபாட்டுத் தலங்கள்
--------------------------------

* நரசிங்கம் யோகநரசிங்கப் பெருமாள் கோயில்

மேற்கோள்கள்
-----------

1. ↑  Arumbanur
2. ↑  மதுரை கிழக்கு வட்டம்
3. ↑  கூகுள் வரைபடத்தில் அரும்பனுர் கிராமம்
4. ↑  Arumbanur Population Census 2011
**அருபாக்கு எழிற்புள்** (*Astrapia nigra*) என்பது கிட்டத்தட்ட 76 செமீ நீளமான, பெரிய, கருமையான சந்திரவாசிப் பறவையினம் ஒன்றாகும். இது ஒளிர் ஊதா, பச்சை மற்றும் வெண்கல நிற இறகமைப்பைக் கொண்டிருக்கும். இதன் ஆண் பறவை நன்கு நீண்டு அகன்ற வாலையும் மிருதுவான பட்டுப் போன்ற கரிய மார்பு இறகுகளையும் மிகச் சிக்கலான தலையிறகமைப்பையும் கொண்டிருக்கும். பெண் பறவை தன் வயிற்றுப் பகுதியில் வெளிறிய கோடுகளுடன் கூடிய கருங்கபில நிறத்தைக் கொண்டிருக்கும்.

அருபாக்கு எழிற்புள்ளானது இந்தோனேசியாவின் மேலைப் பப்புவா மாநிலத்தின் அருஃபாக்கு மலைகளில் மாத்திரமே காணப்படக்கூடிய, இந்தோனேசியாவுக்குத் தனிச்சிறப்பான பறவையினம் ஆகும். இப்பறவை முதன்மையாகச் சிற்றாழைப் பழங்களை உணவாகக் கொள்ளும்.

அருபாக்கு எழிற்புள் தன் இயலிடத்திற் கருஞ்சொண்டுக் கூரலகியுடன் கலவியில் ஈடுபட்டு வேறு சந்ததியைத் தோற்றுவிக்கும். அது ஒரு காலத்தில் *பெருங்கூரலகி* (*Epimachus ellioti*) என அறியப்பட்டது. இன்னமும் சில பறவையியலாளர்கள் அதனைத் தனியான இனமாகக் கருதி, அது அருகிவிட்ட இனமாக அல்லது அற்றுப்போன இனமாகக் கருதிய போதிலும், பலரும் அதனை இவ்விரு இனங்களினதும் கலப்பினச் சந்ததியே எனக் கூறுகின்றனர்.

மேற்கோள்கள்
-----------

1. ↑  [[பன்னாட்டு பறவை வாழ்க்கை]] (2012). "*Astrapia nigra*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.

* பன்னாட்டு பறவை வாழ்க்கை (2004). *Astrapia nigra*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 11 May 2006. இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

வெளித் தொடுப்புகள்
------------------

* பறவையுயிர் இனங்களின் மெய்யறிக்கை பரணிடப்பட்டது 2009-01-03 at the வந்தவழி இயந்திரம்
* ஐயுசிஎன் செம்பட்டியல்
[*தொடர்பிழந்த இணைப்பு*]
| துட்சி (Tutsi) |
| --- |
|  |
| மொத்த மக்கள்தொகை: | 2.5 மில்லியன் (ருவாண்டா, புருண்டி) |
| அதிக மக்கள் உள்ள இடம்: | ருவாண்டா, புருண்டி, கிழக்கு கொங்கோ சனநாயக குடியரசு |
| மொழி: | கிருண்டி, கின்யாருவாண்டா |
| சமயம்/சமயம் அற்றோர்: | கத்தோலிக்க திருச்சபை |
| தொடர்புடைய இனக்குழுக்கள்: | ஹூட்டு, துவா |

**டூட்சி** (*Tutsi*) எனப்படுவோர் மத்திய ஆபிரிக்காவில் ருவாண்டா மற்றும் புருண்டி ஆகிய நாடுகளில் வாழும் மூன்று தேசிய இனக்குழுக்களில் ஒன்றாகும். மற்றவை ஹூட்டு (Hutu) மற்றும் துவா (Twa) என்பவையாகும்.

ருவாண்டாவின் 77% துட்சி இனத்தவர்கள் 1994 இல் நிகழ்ந்த இனப்படுகொலைகளில் கொல்லப்பட்டிருப்பதாக தெரிவிக்கப்படுகிறது..

தோற்றம்
-------

ருவாண்டாவின் இனக்குழுக்கள் தொடர்பான கருத்துக்கள் நீண்டதும், சிக்கலானதுமான வரலாற்றைக் கொண்டவை. ஹூட்டு, துட்சி என்பவற்றின் வரைவிலக்கணங்கள், இடத்துக்கு இடமும், காலத்துக்குக் காலமும் மாறுபட்டு வந்துள்ளன. ருவாண்டா முழுவதிலும் சமூக அமைப்பு ஒரே மாதிரியாக இல்லை. துட்சிப் பொது மக்களிலிருந்தும் வேறுபடுத்தபட்ட துட்சி அதிகார வர்க்கத்தினர் இருந்தனர். வசதி படைத்த ஹூட்டுக்களும், மேல் தட்டு துட்சிகளும், ஒருவரிலிருந்து ஒருவரைப் பிரித்து அறியமுடியாதபடி இருந்தனர். பெல்ஜியக் குடியேற்றவாதிகள் மக்கள்தொகைக் கணக்கெடுப்பு நடத்தியபோது, 10 பசுக்களுக்கு மேல் வைத்திருந்தவர்களையும், நீளமான மூக்கு உடையவர்களையும் துட்சிகள் என வரையறுத்தனர். சப்பை மூக்கைக் கொண்டவர்களும், பத்துக்கும் குறைவான பசுக்களைக் கொண்டிருந்தவர்களும் ஹூட்டுக்கள் எனப்பட்டனர். ஆபிரிக்கரிடையே நீளமான மூக்குடையவர்களைக் கண்ட ஜெர்மானியக் குடியேற்றவாதிகள், அவர்களை எதியோப்பியா வழியாக வந்த ஐரோப்பிய மரபு வழியைச் சேர்ந்தவர்களாகக் காட்ட முயன்றனர். எனினும், தற்காலத்தில், y-மரபணுக்களைக் கொண்டு செய்யப்பட்ட ஆய்வுகள், துட்சிகள் 100% ஆபிரிக்கத் தொல்குடிகளே எனக் காட்டுகின்றன. இவ்வாய்வுகள், மரபியல் அடிப்படையில் துட்சிகளும், ஹூட்டுக்களும் ஒரே மாதிரியானவர்களே என்பதையும் காட்டுகின்றன.

மேற்கோள்கள்
-----------

1. ↑  Human Rights Watch

இவற்றையும் பார்க்கவும்
----------------------

* இனப்படுகொலை

வெளி இணைப்புகள்
---------------

* ருவாண்டா வரலாறு பரணிடப்பட்டது 2008-05-03 at the வந்தவழி இயந்திரம்
* டூட்சி புத்திஜீவி ஒருவரின் குறிப்பு பரணிடப்பட்டது 2008-06-12 at the வந்தவழி இயந்திரம்
* டூட்சி
**கலைமாமணி விக்கிரமன்** (*Kalaimamani Vikiraman*), (மார்ச் 19, 1928 - டிசம்பர் 1, 2015) நன்கறியப்பட்ட தமிழ் எழுத்தாளர்களுள் ஒருவர். இவர் அனைத்திந்தியத் தமிழ் எழுத்தாளர் சங்கத்தின் தலைவராக உள்ளார். 54 ஆண்டுகள் தொடர்ந்து "அமுதசுரபி" மாத இதழின் ஆசிரியராகப் பணியாற்றியபின் *இலக்கியப் பீடம்* மாத இதழின் ஆசிரியரானார். இவர் வரலாற்றுப் புதின ஆசிரியருமாவார். முதலில், வேம்பு என்ற புனைப்பெயரில் எழுதத் தொடங்கி, பின்னர், விக்கிரமன் என்று மாற்றிக் கொண்டார்.

ஆக்கங்கள்
---------

1. இதயபீடம்
2. உதயசந்திரன்
3. கன்னிக்கோட்டை இளவரசி, 1988, 120 பக்கங்கள்
4. சித்திரவள்ளி
5. நந்திபுரத்து நாயகி
6. பரிவாதினி
7. பாண்டியன் மகுடம்
8. யாழ் நங்கை
9. பராந்தகன் மகள்
10. வந்தியத்தேவன் வாள்

வெளி இணைப்புகள்
---------------

* கலைமாமணி விக்கிரமன்
* நக்கீரன் இதழுக்கு விக்கிரமன் அளித்த பேட்டி
[*தொடர்பிழந்த இணைப்பு*]

சான்றுகள்
---------

1. ↑  "காப்பகப்படுத்தப்பட்ட நகல்". 2018-02-28 அன்று மூலம் பரணிடப்பட்டது. 2021-08-13 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2012-07-07 அன்று மூலம் பரணிடப்பட்டது. 2013-09-15 அன்று பார்க்கப்பட்டது.